Ucraina a anunţat că îşi va trimite sportivii la Jocurile Olimpice 2024 de la Paris, în pofida continuării războiului cu Rusia, a anunţat ministrul Sporturilor, Matvei Bidnîi, la Kiev, conform DPA.
Bidnîi a spus că Ucraina a repurtat deja o victorie prin prezenţa sa la Paris după ce Rusia a fost suspendată din mişcarea olimpică din cauza invaziei ruse lansate în februarie 2022.
Preşedintele Comitetului olimpic ucrainean (NOC), Vadim Gutţait, a opinat că prezenţa echipei Ucrainei la JO 2024 transmite un mesaj semnificativ, în condiţiile în care sportivii săi s-au pregătit pentru Olimpiadă „sub rachete şi bombe”: „Este deja o victorie că putem participa în condiţii de invazie”.
Sportivilor din Rusia şi Belarus li s-a permis să participe condiţionat la Jocurile de la Paris cu statut de neutri, fără însemne naţionale şi imnuri, transmite Agerpres.
Comitetul Olimpic Internaţional şi diverse federaţii internaţionale au avertizat că sportivii din cele două ţări care au susţinut invazia nu vor putea participa. Ucraina a oferit documentaţii despre sportivii aflaţi în această situaţie.
Aceste aranjamente au deschis calea pentru participarea Ucrainei, iar anunţul de luni reprezintă o confirmare oficială.
La începutul lunii, comitetul olimpic ucrainean a publicat o serie de recomandări către sportivii săi să evite întâlniri ş fotografii cu sportivii din Rusia şi Belarus, acolo unde este posibil.
Jocurile Olimpice de la Paris vor avea loc între 26 iulie şi 11 august.
⚡️ Ukraine will participate in the Olympic Games in Paris.
— BLYSKAVKA (@blyskavka_ua) May 20, 2024
The official announcement was made on the website of the Ministry of Youth and Sports.
"These games are of particular importance for Ukraine, as it is an opportunity to show the world our will and strength of spirit.… pic.twitter.com/nbnrqxAakR